## Pravilnik o izmjenama i dopunama Pravilnika o minimumu informacija u prospektu, formatu prospekta i objavi prospekta i oglasa u vezi s prospektom

### NN 34/2012 (21.3.2012.), Pravilnik o izmjenama i dopunama Pravilnika o minimumu informacija u prospektu, formatu prospekta i objavi prospekta i oglasa u vezi s prospektom

HRVATSKA AGENCIJA ZA NADZOR FINANCIJSKIH USLUGA

840

Na temelju odredbe članka 360. stavka 1., članka 364. stavka 6. i članka 374. stavka 4. Zakona o tržištu kapitala (»Narodne novine« br. 88/08, 146/08, 74/09), Upravno vijeće Hrvatske agencije za nadzor financijskih usluga, na sjednici održanoj 15. ožujka 2012. godine, donijelo je

PRAVILNIK

O IZMJENAMA I DOPUNAMA PRAVILNIKA O MINIMUMU INFORMACIJA U PROSPEKTU, FORMATU PROSPEKTA I OBJAVI PROSPEKTA I OGLASA U VEZI S PROSPEKTOM

Članak 1.

U Pravilniku o minimumu informacija u prospektu, formatu prospekta i objavi prospekta i oglasa u vezi s prospektom (»Narodne novine« br. 5/09; dalje u tekstu: Pravilnik) u članku 11. stavku 1. riječi »stavka 6.« zamjenjuju se riječima »stavka 4.«.

Članak 2.

Članak 13. stavak 1. mijenja se i glasi:

»1) Prilozi I – IX sastavni su dio ovog Pravilnika.«

Članak 3.

U Prilogu I Minimalni sadržaj informacija u Registracijskom dokumentu za dionice, mijenja se prva rečenica u točki 3.2. i glasi:

»Ako su prikazane povijesne financijske informacije za međurazdoblja, moraju biti prikazani i komparativni prikazi za isto razdoblje u prethodnoj financijskoj godini.«

Članak 4.

U Prilogu I Minimalni sadržaj informacija u Registracijskom dokumentu za dionice, u podtočki 9.2.1. riječ »naknadu« zamjenjuje se riječju »naznaku«.

Članak 5.

U Prilogu I Minimalni sadržaj informacija u Registracijskom dokumentu za dionice, iza točke 20.1. dodaje se podtočka 20.1.1. koja glasi:

»20.1.1. Posljednja godina revidiranih financijskih izvještaja ne smije biti starija od jednog od sljedećih datuma:

(a) 18 mjeseci od datuma Registracijskog dokumenta, ukoliko izdavatelj u Registracijski dokument uključi revidirane financijske izvještaje za međurazdoblja;

(b) 15 mjeseci od datuma Registracijskog dokumenta, ukoliko izdavatelj u Registracijski dokument uključi nerevidirane financijske izvještaje za međurazdoblja.«

Članak 6.

U Prilogu II Minimalni sadržaj informacija u Obavijesti o vrijednosnom papiru za dionice u točki 4. iza podtočke 4.7. dodaje se podtočka 4.8. koja glasi:

»4.8. Opis svih ograničenja u vezi slobodne prenosivosti vrijednosnih papira.«

Članak 7.

U Prilogu III Minimum informacija u Registracijskom dokumentu za dužničke vrijednosne papire i izvedenice, mijenja se prva rečenica u točki 3.2. i glasi:

»Ako su prikazane povijesne financijske informacije za međurazdoblja, moraju biti prikazani i komparativni prikazi za isto razdoblje u prethodnoj financijskoj godini.«

Članak 8.

U Prilogu III Minimum informacija u Registracijskom dokumentu za dužničke vrijednosne papire i izvedenice, iza točke 13.1. dodaje se podtočka 13.1.1. koja glasi:

»13.1.1. Posljednja godina revidiranih financijskih izvještaja ne smije biti starija od jednog od sljedećih datuma:

(a) 18 mjeseci od datuma Registracijskog dokumenta, ukoliko izdavatelj u Registracijski dokument uključi revidirane financijske izvještaje za međurazdoblja;

(b) 15 mjeseci od datuma Registracijskog dokumenta, ukoliko izdavatelj u Registracijski dokument uključi nerevidirane financijske izvještaje za međurazdoblja.«

Članak 9.

U Prilogu III Minimum informacija u Registracijskom dokumentu za dužničke vrijednosne papire i izvedenice, mijenja se podtočka 18.3. i glasi:

»Garant mora prikazati informacije o sebi kao da je on sam izdavatelj iste vrste vrijednosnog papira na koje se jamstvo odnosi.«

Članak 10.

U Prilogu IV Minimum informacija u Obavijesti o vrijednosnom papiru koja se odnosi na dužničke vrijednosne papire, mijenja se podtočka 5.1.2. i glasi:

»Ukupni iznos izdanja/ponude, ukoliko iznos nije točno određen, opis postupaka i rokova predviđenih za javnu objavu konačnog iznosa ponude.«

Članak 11.

U Prilogu VII Minimalni sadržaj registracijskog dokumenta za dionice subjekata zajedničkog ulaganja zatvorenog tipa (zatvorenih investicijskih fondova), mijenja se prva rečenica u točki 3.2. i glasi:

»Ako su prikazane povijesne financijske informacije za međurazdoblja, moraju biti prikazani i komparativni prikazi za isto razdoblje u prethodnoj financijskoj godini.«

Članak 12.

U Prilogu VII Minimalni sadržaj registracijskog dokumenta za dionice subjekata zajedničkog ulaganja zatvorenog tipa (zatvorenih investicijskih fondova), u točki 8. riječ »naknadu« zamjenjuje se riječju »naznaku«.

Članak 13.

U Prilogu VII Minimalni sadržaj registracijskog dokumenta za dionice subjekata zajedničkog ulaganja zatvorenog tipa (zatvorenih investicijskih fondova), iza točke 18.1. dodaje se podtočka 18.1.1. koja glasi:

»18.1.1. Posljednja godina revidiranih financijskih izvještaja ne smije biti starija od jednog od sljedećih datuma:

(a) 18 mjeseci od datuma Registracijskog dokumenta, ukoliko izdavatelj u Registracijski dokument uključi revidirane financijske izvještaje za međurazdoblja;

(b) 15 mjeseci od datuma Registracijskog dokumenta, ukoliko izdavatelj u Registracijski dokument uključi nerevidirane financijske izvještaje za međurazdoblja.«

Članak 14.

U Prilogu IX Minimalni sadržaj obavijesti o vrijednosnom papiru za potvrde o deponiranim dionicama, mijenja se prva rečenica u točki 3.2. i glasi:

»Ako su prikazane povijesne financijske informacije za međurazdoblja, moraju biti prikazani i komparativni prikazi za isto razdoblje u prethodnoj financijskoj godini.«

Članak 15.

U Prilogu IX Minimalni sadržaj obavijesti o vrijednosnom papiru za potvrde o deponiranim dionicama, u podtočki 9.2.1. riječ »naknadu« zamjenjuje se riječju »naznaku«.

Članak 16.

U Prilogu IX Minimalni sadržaj obavijesti o vrijednosnom papiru za potvrde o deponiranim dionicama, iza točke 20.1. dodaje se podtočka 20.1.1. koja glasi:

»20.1.1. Posljednja godina revidiranih financijskih izvještaja ne smije biti starija od jednog od sljedećih datuma:

(a) 18 mjeseci od datuma prospekta, ukoliko izdavatelj u prospekt uključi revidirane financijske izvještaje za međurazdoblja;

(b) 15 mjeseci od datuma prospekta, ukoliko izdavatelj u prospekt uključi nerevidirane financijske izvještaje za međurazdoblja.«

Članak 17.

Postupci povodom zahtjeva za odobrenje objave prospekta, pokrenuti pred Agencijom do dana stupanja na snagu ovog Pravilnika, dovršit će se po odredbama Pravilnika o minimumu informacija u prospektu, formatu prospekta i objavi prospekta i oglasa u vezi s prospektom (»Narodne novine« br. 5/09).

Članak 18.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-04/20
Urbroj: 326-01-12-2
Zagreb, 15. ožujka 2012.

Predsjednik Upravnog vijeća
Petar-Pierre Matek, v. r.

Pravilnik, NN 34/2012-840